Космическата мрежа, Нина Ничева
Космическата мрежа, Нина Ничева
-------------------------------


### Пътешествията на духа.


В тази книга, Нина Ничева предлага нов поглед към процеса на "ченълинга" и получаването на информация от духовните нива. Тя обяснява как чрез възможностите на човешкия мозък хората могат да се включват в Глобалната паяжина на съзнанието и с помощта на духовните си сетива да "сърфират" в Космическата мрежа на Духа. Нина споделя някои свои опитности като информационен посредник и дава ценни съвети за безопасно търсене на информация в различни духовни "сайтове", аналог на определени нива от другата реалност.

В книгата са включени техники за повторно активиране на връзката с духовните нива, съвети към тези, които искат да се свържат чрез духовните си сетива и силата на мисълта с различни представители от Семейството на Светлината, за да опознаят истинската си същност като човешки същества, които имат и космически корени.

Авторката предлага на читателите и актуална духовна информация, в която представителите на Хаторите, Плеядите, Сириус, Голямата мечка, Арктур, Обединените светове и Извисените учители разкриват причините за своя интерес към еволюцията на човечеството и на Земята. Посланията на тези същества ни припомнят някои древни истини за произхода на планетата и на човешката раса и предлагат различни духовни практики за тези, които искат да работят за каузата на Светлината, както и съвети за решаване на много от съвременните проблеми на хората, породени от начина им на живот и промените на Земята.

Информацията в тази книга ще ви вдъхнови и насочи да потърсите своите духовни истини, да намерите пътя си като работник на Светлината и да давате най-доброто от себе се за собственото си самоосъществяване и за благото на Майката Земя.